open-index/open-wikipedia-markdown huggingface dataset:
Plédran

**Plédran** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 10 kilometriä Saint-Brieuc’n kaupungista etelään.

Plédranin alueella on ollut asutusta jo esihistoriallisella ajalla. Siellä on useita megaliittejä. Roomalaisten ajalta on jäljellä holvisilta *Pont Chéra*, ja 900-luvulta on jäänteitä *Camp de Péran* -viikinkilinnoituksesta. Keskiajalta kunnassa on useita uskonnollisia rakennuksia sekä linnoja, kuten 1500-luvun linna *Château de Craffault*, joka on yksityiskäytössä. 

## Tunnettuja kuntalaisia
*Maurice Le Guilloux (s. 1950), ranskalainen kilpapyöräilijä.


Tiedosto:Allée_couverte_de_La_Roche_Camio_à_Plédran_02.JPG|Allée couverte de La Roche Camio
Tiedosto:Fuseau_de_Margot_à_Plédran_02.JPG|Fuseau de Margot (menhir)
Tiedosto:Château_de_Craffault_à_Plédran.JPG|Château de Craffault


## Lähteet

## Aiheesta muualla
Keisai Eisen

**Keisai Eisen** (; 1790 Edo – 1848 Edo) oli japanilainen kuvittaja ja puupiirrospainokuvien suunnittelija ukiyo-e-tyylisuunnassa Edo-kaudella. Hänet tunnetaan erityisesti bijingan (kirjaimellisesti ’kauniiden naisten kuvat’) tekijänä. Eisen eli hyvin värikkään elämän. Hän oli myös maankulkija, useilla nimillä kirjoittanut kirjailija, bordellinpitäjä ja kosmetiikkakauppias.

## Elämä ja ura
Eisen syntyi edolaiseen samurai-perheeseen. Hänen isänsä oli tunnettu shodō-kalligrafi Shigeharu. 20-vuotiaana Eisen menetti vanhempansa ja hänestä tuli kulkuri. Hän opiskeli kabuki-teatterikirjailija Namiki Gohei II:n (1768–1819) johdolla ja kirjoitti myös itse näytelmiä. Myöhemmin Eisenistä tuli Kikukawa Eizanin oppilas.

Eisen suunnitteli kahdentoista kuvan bijinga-sarjoja yli 50 eri kustantajan kanssa. Hän oli yhdessä Utagawa Kunisadan ja Utagawa Kuniyoshin kanssa yksi kolmesta suunnittelijasta, jotka varhaiset ukiyo-esta kirjoittaneet taidehistorioitsijat nimesivät ”dekanteiksi”. Näkemyksen mukaan he edustivat rappeutunutta ukiyo-eta. Myöhemmät kriitikot ja historioitsijat ovat kyseenalaistaneet näkemyksen ja nostaneet kaikki kolme ukiyo-en mestareiden joukkoon.
Muun bijingan tavoin Eisenin työt sijoittuivat Edon Yoshiwaran ilotalokorttelien ”kelluvaan maailmaan”. Hänen työnsä erosi kuitenkin merkittävästi aiemmasta bijingasta. Aiemman idealisoidun naiskauneuden tilalle oli tullut realistisempi, joskus karikatyyrinen näkökulma. Eleganssin tilalla oli nyt avoimempi seksuaalisuus, jota joidenkin ukiyo-esta kirjoittaneiden on ollut vaikea hyväksyä.

Eisen työskenteli  myös muissa genreissä. Hän suunnitteli maisemakuvia, myös sarjan *69 Kison maantien levähdyspaikkaa* (*Kiso Kaidō Rokujūkyū Tsugi*) yhteistyössä Utagawa Hiroshigen kanssa. Eisen suunnitteli sarjan 24 ensimmäistä kuvaa, Hiroshige loput. Eisen oli erittäin tuottelias kirjankuvittaja. Häneltä tunnetaan yli 400 kuvakirjaa. Eisen suunnitteli myös yksityisesti tilattuja surinomo-sarjoja, joita tilattiin yleensä annettavaksi eteenpäin lahjoina. Useimpien muiden ukiyo-e-mestareiden tavoin hän suunnitteli myös eroottisia shunga-kuvia. Eisenin työtahti oli niin tiivis, että hänen tuotantonsa kärsi välillä epätasaisuudesta. Hänen parhaat työnsä ovat kuitenkin ukiyo-en mestariteoksia. Eisen julkaisi vuonna 1833 myös oman uudistetun laitoksensa klassisesta aiemmasta ukiyo-e-historiikista. Hän kuoli 58-vuotiaana vuonna 1848. 

## Galleria

Keisai Eisen - Oiran.jpg|Kurtisaani, noin 1808.
Een courtisane-Rijksmuseum RP-P-1958-534.jpeg|Kurtisaani, noin 1810–1820.
Keisai Eisen - Wasserdrachen.jpg|Vesilohikäärme, noin 1830–1848.
Keisai (aka Ikeda) Eisen - Carp ascending a waterfall - Google Art Project.jpg|Karppi nousemassa ylös vesiputousta, 1840-luvun alku.


## Lähteet
* 
* 
* 

### Viitteet

## Aiheesta muualla
Laiminlyödyt trooppiset sairaudet

**Laiminlyödyt trooppiset sairaudet** (, lyh. **NTD**) on kattokäsite noin 20 sairaudelle, jotka aiheuttavat kuolemia, vammautumista ja epämuodostumia maailman köyhimmillä alueilla. Vuonna 2012 Maailman terveysjärjestö WHO kutsui Lontooseen koolle kokouksen, jossa tehtiin julistus kymmenen NTD-taudin hävittämiseksi vuoteen 2020 mennessä. Laiminlyödyt trooppiset taudit ovat nimensä mukaisesti jääneet AIDSin, malarian ja tuberkuloosin kaltaisten ongelmien varjoon niin tutkimuksen kuin rahoituksenkin osalta. Niitä vastaan kehitetyt lääkkeet ovat perinteisesti olleet vanhoja, kalliita, huonosti säilyviä kehitysmaiden olosuhteissa tai muuten puutteellisia. WHO:n mukaan NTD-tautien hävittämisohjelma on tuottanut suuria voittoja denguekuumeen, unitaudin ja drakunkuliaasin osalta. Toiminta laiminlyötyjä trooppisia sairauksia vastaan on saanut yrityksiä, kansalaisjärjestöjä ja valtioita tekemään yhteistyötä WHO:n ja kansallisten terveysjärjestöjen kanssa NTD-sairauden hävittämiseksi. Alkuperäisen Lontoon julistuksen tavoite kymmenen taudin hävittämisestä on laajentunut 20 NTD-sairauden hävittämiseen vuoteen 2030 mennessä.

Laiminlyötyjen trooppisten sairauksien vastaisen toiminnan myötä muun muassa Burundi, Kap Verde, Costa Rica, Mauritius, Ruanda, Seychellit, Salomonsaaret, Suriname sekä Trinidad ja Tobago vapautuivat lymfaattisesta filariaasista vuonna 2011. Yhdysvallat on osallistunut NTD-tautien vastaiseen toimintaan vuodesta 2006 tukemalla lääkejakelua. Yksityiset lääkeyritykset kuten Pfizer ja Merck ovat lahjoittaneet miljardien dollarien arvosta lääkkeitä NTD-sairauksia vastaan saaden vastineeksi verovähennyksiä. Vuoteen 2018 mennessä yhteistyö NTD-sairauksia vastaan hävitti trakooman seitsemästä valtiosta. Vuonna 2021 DeepMind-yrityksen AlphaFold-ohjelma valjastettiin Chagasin taudin ja leishmaniaasin proteiinirakenteen kartoittamiseen.

## Lähteet
Plœuc-L’Hermitage

**Plœuc-L’Hermitage** on kunta läntisessä Ranskassa Côtes-d’Armorin departementissa Bretagnen alueella. Se sijaitsee noin 22 kilometriä Saint-Brieuc’n kaupungista etelään.

Kunta muodostettiin 1. tammikuuta 2016, jolloin kaksi kuntaa L’Hermitage-Lorge ja Plœuc-sur-Lié yhdistyivät.

## Tunnettuja kuntalaisia

*Julie Bresset (s. 1989), ranskalainen maastopyöräilijä. Voitti kultaa vuoden 2012 olympialaisissa.

## Lähteet

## Aiheesta muualla
Daltonin valtatie

**Daltonin valtatie** () on 666 kilometriä pitkä valtatie Alaskassa Yhdysvalloissa. Tie saa alkunsa 134 kilometriä Fairbanksin pohjoispuolelta Livengoodista ja loppuu Deadhorseen Pohjoisen jäämeren lähistölle. Yleistä pääsyä öljykentille tai Pohjoiselle jäämerelle ei kuitenkaan ole Deadhorsesta, sillä turvaportit estävät pääsyn Deadhorsesta noin 13 kilometrin päähän valtameren äärelle. Tie rakennettiin vuonna 1974 Trans-Alaskan öljyputkea varten. Valtatie avattiin julkiselle liikenteelle vuonna 1994.

Valtatie on arktisten olojen ja erittäin harvan ihmisasutuksen vuoksi maailman vaarallisimpia. Erityisesti talviolot ovat tiellä hyvin vaarallisia. Vaikka talvella rekkaliikenne on mahdollista, liikkumista lokakuun lopun ja huhtikuun alun välisenä aikana ei suositella. Tuolloin lumisadetta, jäätäviä olosuhteita, korkeaa lumituiskua ja vaarallisen kylmää säätä (tuulessa pakkasen purevuus voi vastata jopa -57 °C:tä) voi esiintyä. Daltonin valtatie on kapea, pääosin soratietä ja sillä on jyrkkiä mäkiosuuksia. Isoilla rekoilla ja kunnossapitoautoilla on etuajo-oikeus. Sen varrella on vain hyvin rajoitettu määrä palveluja, esimerkiksi ei yhtään ruokakauppaa. Ainoat tien varrella sijaitsevat bensa-asemat sijaitsevat Yukon Crossingissa (MP 56; numero viittaa maililukemaan) ja Coldfootin kylässä (MP 175). Jälkimmäisestä on Deadhorseen on noin 400 kilometriä. Talvella mitään palveluja on saatavissa ainoastaan pisteissä Yukon River Camp (MP 56), Coldfoot (MP 175) ja Deadhorse (MP 414). Matkapuhelin- ja internetyhteydet toimivat vain paikoin; CB-puhelin (LA-radiopuhelin) on suosittu yhteydenottotapa (mutta signaalilla on rajoitettu kantavuus), satelliittipuhelinta voi myös käyttää. Huomaa, että useat vuokra-autoyhtiöt kieltävät ehdoissaan ajamisen Daltonin valtatiellä ja muilla sorateillä. 

Tie on tullut tunnetuksi muun muassa *[[Rekkakuskit jäällä]]* -televisiosarjasta (Ice Road Truckers).

## Kuvia


Dalton truck and Sukakpak Mountain.jpg| Rekka jäisellä tieosuudella Sukakpak Mountainin lähellä (MP 203).
Dalton Highway, April 5, 2015 (17170700621) (cropped).jpg| Kevättalvista valtatietä (5.4.2015).
Conditions along the Dalton Highway, April 2016 (27118663665) (cropped).jpg|Matalaa lumituiskua tien varrella (6.4.2015).
Dalton Highway, April 17, 2015 (16998284919).jpg|Lunta voi reitillä olla runsaasti: tieopaste osin lumen alla kevättalvella (17.4.2015).
Atigun pass pickup.jpg|Neliveto voi jyrkillä nousuosuuksilla olla tarpeen (Atigun pass, Brooks Range).
Dalton Highway MP 403.5 Washout - 52964931098.jpg|Kesäkuussa 2023 osa tiestä on sortui järveen.
August snow storm on Dalton Highway.jpg| Elokuussakin voi sataa lunta.
World's Northernmost Truck Stop, Coldfoot, AK.jpg|Coldfootin taukopaikka.
Dalton Highway and Trans-Alaska Pipeline.jpg|Valtatie seuraa Alaskan läpi kulkevaa öljyn siirtoputkea.
20110731 The road (Dalton Highway).jpg|Suuri osa valtatiestä on soratietä.
My Public Lands Roadtrip- Dalton Highway in Alaska (19315093341).jpg|Metsämaisemaa Daltonin valtatien varrelta.


## Lähteet
Uuden-Seelannin työväenpuolue

**Uuden-Seelannin työväenpuolue** ( eli **';  tai yksinkertaisemmin **'; lyhenne **NZLP**) on Uudessa-Seelannissa toimiva keskusta-vasemmistolainen puolue. Puolue kuuluu maailmanlaajuiseen Progressiiviseen allianssiin. Puolue perustettiin 7. heinäkuuta 1916 ja se edustaa sosiaalidemokratiaa. Puolueella on 65 paikkaa Uuden-Seelannin parlamentin 120 paikasta. Puolueen vaalilause on "Let's keep moving" eli "jatketaan liikkumista".

## Ideologia
1900-luvun alussa maan teollisuus oli nopeassa kasvussa, jonka seurauksena työväenpuolue perustettiin. Monilla oli marxilaisuutta edustavia mielipiteitä, jotka halusivat tuhota kapitalismin. Myös tämä työväenpuolue edusti tätä ajattelutapaa. Puolue muutti ajattelutapaansa laajemmaksi 1920-1930-luvuilla niin, että entistä suurempi osa väestöstä pystyi kannattamaan työväenpuoluetta.

Puolueen ensimmäisellä pitkällä hallituskaudella vuosina 1935-1949, puolueen mielipiteet olivat innovatiivisia ja radikaaleja. He eivät kuitenkaan pyrkineet muuttamaan Uutta-Seelantia kommunistiseksi tai poistamaan kapitalismia. Toinen maailmansodan ja vuoden 1949 vaalitappion jälkeen puolue poisti sosialistisen tehtävänsä ja keskittyi sosiaalidemokratiaan. Tätä se edustaa edelleen.

## Vaalihistoria

## Lähteet
Valko-Venäjän presidentinvaalit 2015

**Valko-Venäjän presidentinvaalit 2015** järjestettiin 11. lokakuuta 2015 Valko-Venäjällä. Vaalit eivät olleet demokraattiset.

## Ehdokkaat

* Aljaksandr Lukašenka
* Sjarhei Haidukevitš
* Tatsjana Karatkevitš
* Sjarhei Kaljakin
* Mikalai Ulah’ovitš
* Anatol Ljabedzka
* Viktar Tsjareštšanka
* Žanna Ramanouskaja

## Lähteet
Valko-Venäjän sosiaalidemokraattinen puolue

**Valko-Venäjän sosiaalidemokraattinen puolue** () on sosiaalidemokratiaa edustava puolue. Puolue vastustaa maan presidenttiä, Aljaksandr Lukašenkaa. Puolue kuuluu maailmanlaajuiseen sosialistiseen internationaaliin. Puolueella ei ole koskaan ollut paikkoja parlamentissa.

## Vaalihistoria

## Lähteet
Valko-Venäjän parlamenttivaalit 2019

**Valko-Venäjän parlamenttivaalit 2019** järjestettiin vuonna 2019 Valko-Venäjällä. Vaaleissa valittiin 110 edustajaa Valko-Venäjän parlamenttiin.

## Tulokset

## Lähteet
Duba

**Duba** () on kaupunki Punaisenmeren rannalla Tabukin provinssissa Saudi-Arabian luoteisosassa. Vuoden 2010 väestönlaskennan mukaan kaupungissa asui 25&nbsp;568 asukasta.

Kuningas Ibn Sa’ud rakennutti kaupunkiin linnoituksen vuonna 1933.

## Lähteet

## Aiheesta muualla
Chōbunsai Eishi

**Chōbunsai Eishi** (, 1756–1829) oli japanilainen ukiyo-e-tyylisuunnan kuvittaja ja puupiirrospainokuvien suunnittelija sekä taidemaalari Edo-kaudella. Hänet tunnetaan erityisesti ''bijingan'' (kirjaimellisesti 'kauniiden naisten kuvat') tekijänä. Eishi lopetti myöhemmin urallaan painokuvien suunnittelun ja keskittyi kokonaan maalaamiseen. Hän oli erittäin tuottelias ja arvostettu maalari.

## Elämä ja ura

Eishi syntyi varakkaaseen ja korkea-arvoiseen samurai-perheeseen. Hänen isoisänsä Hosoda Tokitoshi oli ollut Tokugawa-shōgunaatin talousministeri. Noin viidentoista vuoden ikäisenä Eishistä tuli perheen pää, kun hänen isänsä kuoli. Vuonna 1781 hän sai viran shōgunin palatsissa. Hänestä tuli harvinaisuus ukiyo-e-suunnittelijoiden joukossa, sillä hän oli jo opiskellessaan shōgunaatin virallinen taiteilija Tokugawa Ieharun ja Tokugawa Ienarin vallan aikana. Eishi opiskeli maalausta Kanō-koulukunnan Michinobun (1730–1790) johdolla. Vuonna 1784 Eishi luopui ilmeisesti terveyssyistä virastaan ja ryhtyi opiskelemaan painokuvien suunnittelua Torii Bunryūsain opastuksella.

Eishin varhaisissa töissä näkyy Torii Kiyonagan vaikutus. Myöhemmin hän sai vaikutteita Kitagawa Utamarolta. Eishi kehitti kuitenkin oman tyylinsä ja perusti koulun. Hänestä tuli Kitagawa Utamaron pääkilpailija aikansa tärkeimpänä bijingan suunnittelijana. Pääosa Eishin bijinga-tuotannosta on kokokuvia. Hän kuvasi Edon Yoshiwaran ilotalokaupunginosan prostituoituja ja viihdyttäjiä, mutta myös yläluokan nuoria naisia ja historiallisia aiheita. 

Useimpien muiden ukiyo-e-mestareiden tavoin Eishi suunnitteli myös eroottisia shunga-kuvia ja kuvitti kirjoja. Hän oli myös vaikutusvaltainen opettaja, jonka oppilaita olivat Eishō, Eisui, Eiri, Eiga ja Eiju. Hän suunnitteli painokuvia 1785–1801 kunnes ryhtyi pelkästään maalariksi, kun yksi hänen maalauksistaan oli liitetty keisarilliseen kokoelmaan. Eishi saavutti menestystä taidemaalarina, ja hänen tuotantonsa on erittäin suuri. Eishi kuoli 73-vuotiaana vuonna 1829.

## Lähteet
* 
* 
* 

### Viitteet

## Aiheesta muualla
Eulalia Meridalainen

**Pyhä Eulalia Meridalainen** (n. 290 Espanja – n. 304 Merida, Espanja) oli pyhimys ja marttyyri. Uskotaan että 12-vuotiaana hän yritti vastustaa tuomari Dacian Meridalaista pakottamasta kristittyjä palvomaan epäjumalia keisari Diocletianuksen julistuksen mukaisesti. Häntä kidutettiin ja tapettiin marttyyrinä pyhän Julia Meridalaisen kanssa. Eulalian kunnioitus oli kristittyjen suosiossa 350 mennessä, basilika rakennettiin uudestaan hänen kunniakseen vuonna 560, hänen ruumiinsa siirrettin Oviedoon 780 ja 1639 hänestä tehtiin Oviedon suojeluspyhimys. Hän on Meridan, Oviedon, karkureiden, kidutuksen uhrien ja leskien suojeluspyhimys ja hänet kuvataan nuorena naisena ristin, paalun ja kyyhkysen kanssa. Naisen muistopäivää vietetään 10. joulukuuta.

## Lähteet
Cape Mayn piirikunta

**Cape Mayn piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 95&nbsp;263 vuonna 2020. Piirikunnan hallintokeskus on Cape May Court House ja piirikunnan suurin kunta on Lower Township. Piirikunta on perustettu 1692.

## Lähteet

## Aiheesta muualla
Santa Fen piirikunta

**Santa Fen piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 150&nbsp;358 vuonna 2019. Piirikunnan hallintokeskus on osavaltion pääkaupunki Santa Fe. Piirikunta perustettiin vuonna 1852.

## Lähteet

## Aiheesta muualla
Torrancen piirikunta

**Torrancen piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 15&nbsp;461 vuonna 2019. Piirikunnan hallintokeskus on Estancian kunta. Piirikunta perustettiin 16. maaliskuuta 1903.

## Lähteet

## Aiheesta muualla
Luettelo New Mexicon piirikunnista

Tämä on **luettelo New Mexicon osavaltion piirikunnista**. New Mexicossa on 33 piirikuntaa.

## Aiheesta muualla
Prévost

**Prévost** tai *'Prevost* on muun muassa seuraavien henkilöiden sukunimi:

* Albert Prévost-Delaunay (1828–1892), ranskalainen pikakirjoittaja ja pikakirjoitusjärjestelmän kehittäjä
* André Prévost (1860–1919), ranskalainen tennispelaaja
* Antoine François Prévost eli Abbé Prévost (1697–1763), ranskalainen kirjailija
* Eugène Prévost (1809–1872), ranskalainen säveltäjä ja kapellimestari
* Eugène Prévost (1863–1961), ranskalainen maantiepyöräilijä
* Hélène Prévost (myös Yvonne), ranskalainen tennispelaaja ja olympiamitalisti
* Hippolyte Prévost (1808–1873), ranskalainen pikakirjoitusjärjestelmän kehittäjä
* Jean-Baptiste Prevost de Sansac, *Ivan Ivanovich de Traversay* (1754–1831), ranskalaissyntyinen Venäjän laivaston amiraali
* Marcel Prévost (1862–1941), ranskalainen tupakkatehtailija ja kirjailija
* Robert Francis Prevost, *Leo XIV* (s. 1955), paavi
* Zoé Prévost (1802–1861), ranskalainen oopperalaulaja.
Nakdong

**Nakdong** tai **Nakdonggang** (, hanja ) on Etelä-Korean pisin joki. Se alkaa Korean niemimaan itäisestä vuoristosta ja virtaa etelään Daegun ja Busanin kaupunkien läpi, kunnes laskee Koreansalmeen Korean niemimaan etelärannikolla.

## Reitti
Nakdong saa alkunsa Gangwonin maakunnan vuoristoisesta lounaisosasta. Joen leveys vaihtelee muutamasta metristä sen yläjuoksulla useaan sataan metriin lähestyttäessä Nakdongin estuaaria. Nakdong on Pohjois- ja Etelä-Gyeongsangin provinssien tärkein joki, ja siihen laskee vesiä myös osasta Pohjois- ja Etelä-Jeollan provinsseista lännessä. Kaikkiaan Nakdongin valuma-alue on 23384 km2. Nakdongin tärkeimmät sivujoet ovat Yeong, Geumho ja Nam.

## Historia
Nakdongin jokilaaksossa on ollut asutusta niin kauan kuin Korean niemimaalla on ollut ihmisiä. Sieltä on löydetty useita neoliittisia asuinpaikkoja.

Kolmen valtakunnan kaudella (100-luvulta eaa. aina 600-luvulle jaa.) Nakdong oli pitkään Gayan konfederaation ja Sillan rajana, kunnes Silla kukisti kilpailevat valtiot. Joki oli tärkeä kulkuväylä myös Sillaa seuranneina Goryeo- ja Joseon-kausina. Kalaa, etenkin makrillia, kuljetettiin jokea pitkin sisämaahan, ja Andongin kaupungista kehittyi Joseon-dynastian aikaan kalan tärkeä kauppapaikka.

Korean sodassa Nakdong-joen laaksossa käytiin taisteluja syksyllä 1950, YK:n joukkojen pyrkiessä pysäyttämään Pohjois-Korean joukkojen etenemisen Busania ja Daegua kohti.

## Luonto
Nakdongin jokilaaksossa on lukuisia kosteikkoalueita, joista merkittävimpiä ovat Joonamin tekoaltaan kosteikot Changwonin lähellä, ja Upon Ramsar-alue Etelä-Gyeongsangin maakunnassa. Niillä elää runsaasti harvinaisia ja uhanalaisia lajeja, etenkin lintuja kuten siperiantaveja ja silmälasikurkia. Myös Nakdongin estuaari on vesilinnuille merkittävä alue, huolimatta Busanin sataman ja lisääntyvän kaupungistumisen ja rakentamisen vaikutuksista.

Nakdong sivujokineen on tärkeä juomaveden lähde jokilaakson asukkaille. Veden saastuminen asutuksen jätevedistä ja maatalouden huuhtoumista on jatkuva huolenaihe.

## Taloudellinen merkitys

Joki on purjehduskelpoinen Andongiin asti, mutta nykyään merkittävää jokiliikennettä on ainoastaan Nakdongin alajuoksulla. Joki tarjoaa sen varrella asuville kuitenkin sekä ravintoa (mm. kotiloita ja kissakaloja) että kasteluvettä maatalouteen.

Andongin luona jokeen on rakennettu huomattava vesivoimalaitos, joka on luonut joukon tekojärviä. Näistä Andongjärvi on suurin. Järviin on istutettu basseja, joiden kalastaminen on suosittua.

## Lähteet

## Aiheesta muualla
Etelä-Sudan kesäolympialaisissa 2020

**Etelä-Sudan** osallistui kesäolympialaisiin 2020 kahden hengen joukkueella. Kumpikin urheilija kilpaili yleisurheilussa. He eivät saavuttaneet yhtään mitalia, vaan jäivät alkuerävaiheeseen.

## Joukkue

### Yleisurheilu

;Juoksu- ja kävelylajit

## Lähteet
Guinea-Bissau kesäolympialaisissa 2020

**[[Guinea-Bissau]]** osallistui **[[Kesäolympialaiset 2020|Tokion kesäolympialaisiin 2020]]** neljän hengen joukkueella. Guinea-Bissaulla oli edustus kolmessa lajissa. Sen urheilijat eivät saavuttaneet yhtään mitalia.

## Joukkue

### Judo

### Paini

### Yleisurheilu

;Juoksu- ja kävelylajit

## Lähteet
Point Barrow

**Point Barrow** eli **Nuvuk** on Alaskan ja koko Yhdysvaltojen pohjoisin piste (71°23’20”N ja 156°28’45”W). Se sijaitsee noin 14 kilometriä Utqiagvikin (entinen Barrow) kaupungista koilliseen. 

Point Barrow on nimetty John Barrowin mukaan, vuonna 1826.

## Lähteet
Itä-Timor kesäolympialaisissa 2020

**[[Itä-Timor]]** osallistui **[[Kesäolympialaiset 2020|Tokion kesäolympialaisiin 2020]]** kolmen hengen joukkueella. Itätimorilaiset urheilijat eivät saavuttaneet yhtään mitalia.

## Joukkue

### Uinti

### Yleisurheilu

;Juoksu- ja kävelylajit

## Lähteet
Mobaye

**Mobaye** on Basse-Kotossa sijaitseva kaupunki Keski-Afrikan tasavallan eteläosissa. Siellä asuu 7&nbsp;176 asukasta ja väestö kasvoi 0,05 prosentilla vuosina 1988–2003.

## Väestönkehitys
Lähde: 

## Lähteet
Aleksandr Lvovski

**Aleksandr Silvestrovitš Lvovski** (, 13. syyskuuta 1858 – 15. tammikuuta 1938 Tallinna) oli venäläinen sotilas, joka toimi Uudenmaan läänin kuvernöörinä vuosina 1905–1906.

Aleksandr Lvovski syntyi aatelisperheeseen. Hän kävi Nikolain kaartinopiston ja palveli ratsukaartissa. Lvovski nimitettiin vuonna 1891 pääesikunnan virkamieheksi ja vuonna 1901 hänet ylennettiin everstiksi. Vuodesta 1902 lähtien hän työskenteli Suomen kenraalikuvernöörin virastossa ja vuodesta 1905 Uudenmaan läänin kuvernöörinä. Lvovski sai virkaeron kesäkuussa 1906, jolloin hänet ylennettiin kenraalimajuriksi.

Lvovski asui vallankumouksen jälkeen Virossa.

## Lähteet
Titaani(IV)fluoridi

**Titaani(IV)fluoridi** (TiF4) eli **titaanitetrafluoridi** on titaanin ja fluorin muodostama epäorgaaninen molekyyliyhdiste. Yhdistettä voidaan käyttää orgaanisen kemian synteeseissä ja erikoislasien valmistuksessa ja hammaslääketieteessä.

## Ominaisuudet, valmistus ja käyttö
Huoneenlämpötilassa titaani(IV)fluoridi on valkoista kiteistä ja hygroskooppista ainetta. Rakenteeltaan se on polymeeri. Aine hydrolysoituu veden vaikutuksesta, mutta liukenee etanoliin ja komplekseja muodostaviin orgaanisiin liuottimiin kuten asetonitriiliin ja pyridiiniin. Titaani(IV)fluoridi on Lewis-happo ja reagoi esimerkiksi fluoridien kanssa kompleksiseksi heksafluorotitanaatti(IV)ioniksi ([TiF6]2-). Yhdiste muodostaa myös useita muita komplekseja.

Titaani(IV)fluoridia muodostuu titaanin ja fluorin reagoidessa 250 °C:n lämpötilassa. Tyypillisin tapa valmistaa yhdistettä on kuitenkin titaani(IV)kloridin tai titaanidioksidin reaktio vetyfluoridin kanssa.
:Ti + 2 F2 → TiF4
:TiCl4 + 4 HF → TiF4 + 4 HCl
:TiO2 + 4 HF → TiF4 + 2 H2O

Titaani(IV)fluoridia käytetään fluoraavana reagenssina orgaanisen kemian synteeseissä. Siitä valmistetaan erikoislaseja sekä synteettisiä jalokiviä. Titaani(IV)fluoridi voidaan lisätä hammastahnoihin ja eräissä tutkimuksissa se on osoittautunut tehokkaammaksi karieksen torjunnassa kuin yleisemmin käytetyt fluoridit. Tulokset ovat osin ristiriitaisia.

## Lähteet
Giuseppe Prezzolini

**Giuseppe Prezzolini** (27. tammikuuta 1882 Perugia, Italia – 14. heinäkuuta 1982 Lugano, Sveitsi) oli italialainen kirjailija ja kulttuurikriitikko. Italian keskeisiä kulttuurihenkilöitä 1900-luvun alkuvuosina ollut Prezzolini perusti Giovanni Papinin kanssa aikakauslehden *Il Leonardo*, joka ilmestyi 1903–1907, sekä *[[La Voce]]n*, joka päätoimittaja hän oli vuodet 1908–1914. Lehtien aiheina olivat kirjalliset ja aatteelliset virtaukset. Hän opetti vuosina 1930–1950 Yhdysvalloissa Columbian yliopistossa Italian kirjallisuutta.

## Suomennetut teokset
* *Laki italialaisuudesta*, aforismeja, (*Codice della vita italiana*), suom. työryhmä. Turku: Savukeidas 2009 

## Lähteet

## Aiheesta muualla

* Giuseppe Prezzolini, Giolittista Sonninoon, Aika 1910:5 s. 208–216 (digitoidut sivut 58–66) Sis. Yrjö Koskelaisen [Y. K.] lyhyen esittelyn ja Prezzolinin artikkelin ajankohtaisesta tilanteesta
Viktor Leonhard af Forselles

**Viktor (Victor) Leonhard (Leonard) af Forselles** (23. maaliskuuta 1839 Elimäki – 28. kesäkuuta 1874 Viipuri) oli suomalainen juristi, maanviljelijä ja valtiopäivämies. 

Af Forsellesin vanhemmat olivat majuri Fredrik Johan Ulrik af Forselles ja Ulrika Charlotta Möllersvärd ja puoliso vuodesta 1866 Anna Charlotta Constance Ullner. Af Forselles tuli ylioppilaaksi 1857, suoritti tuomarintutkinnon 1862 ja sai varatuomarin arvon 1865. Hän oli tilanomistaja Nastolassa. Af Forselles oli valtiopäiväedustaja aatelissäädyssä 1867 ja 1872. 

## Lähteet
Lars Oskar Wilhelm af Heurlin

**Lars Oskar Wilhelm af Heurlin** (30. tammikuuta 1844 Turku – 12. huhtikuuta 1875 Rooma, Italia) oli suomalainen liike- ja valtiopäivämies. 

Af Heurlinin vanhemmat olivat hovioikeudenneuvos Johan Wilhelm af Heurlin ja Johanna Karolina Prytz ja puoliso vuodesta 1871 järjestöaktiivi Augusta Helena Bergbom, senaattori Johan Erik Bergbomin tytär. Turussa 1863 ylioppilaaksi tullut af Heurlin omisti kirjapainon Helsingissä ja maatilan Paraisilla. Hän oli valtiopäiväedustaja aatelissäädyssä 1867 ja 1872. 

Af Heurlinin poikia olivat lääkäri, valtiopäivämies Maunu Ossian af Heurlin ja pankinjohtaja, poliitikko Lauri af Heurlin. Laulunopettaja, raittiusasia-aktiivi Paula af Heurlin oli puolestaan hänen tyttärensä.

## Lähteet
Taebaekvuoret

**Taebaekvuoret** (koreaksi hangul , hanja  eli *Taebaek sanmaek*) on Korean niemimaan tärkein vuoristo. Se ulottuu Pohjois-Koreasta Etelä-Koreaan.

## Maantiede
Taebaekvuoret sijaitsevat Korean niemimaan itäreunalla ja noudattelevat Japaninmeren rannikkoa. Hwangnyong (1268 m) Pohjois-Koreassa on vuoriston pohjoinen päätepiste; etelässä se ulottuu Busaniin asti. Kokonaisuudessaan vuorijonon pituus on n. 500 km ja leveys n. 100 km. Sen keskikorkeus on n. 1000 m. Huomattavia vuorenhuippuja ovat Seoraksan (1708 m), joka on koko vuoriston korkein kohta, Kumgansan (1638 m), Taebaeksan (1566,7 m) ja Odaesan (1563 m).

Taebakvuorten länsirinteet nousevat suhteellisen loivina jokilaaksoista, kun taas itärinteet laskeutuvat jyrkkinä kapealle itäiselle rannikkotasangolle. Vuorijonosta erkanee lounaaseen useita sivuhaaroja, joista merkittävin on Sobaekvuoret. Etelä-Korean tärkeimmät joet, Hanjoki ja Nakdong saavat alkunsa Taebaekvuorilta.

## Luonto
Taebaekvuoret ovat suurelta osin metsän peitossa. Alueella sijaitsee Taebaeksanin kansallispuisto.

## Luonnonvarat
Vuorilta louhitaan rautaa, hiiltä, volframia, fluoriittia ja kalkkikiveä.

## Lähteet

## Aiheesta muualla
Fredrik af Forselles

**Fredrik af Forselles** (8. kesäkuuta 1829 Elimäki – 14. joulukuuta 1911 Helsinki) oli suomalainen sotilas ja valtiopäivämies.

Af Forsellesin isä oli majuri Fredrik Johan Ulrik af Forselles. Kenraali, senaattori Edvard Gustaf af Forselles,  everstiluutnantit Jacob Henrik Alexander af Forselles ja Theodor Ulrik af Forselles sekä virka- ja valtiopäivämies Karl Viktor Hjalmar af Forselles olivat hänen veljiään. Af Forsellesin puolisot olivat vuodesta 1857 Adolfina Emilia Kellander (k. 1875) ja vuodesta 1877 Sigrid Sofia Matilda Elving. Taidemaalari Anna af Forselles-Schybergson, juristi ja virka- ja valtiopäivämies Carl Axel Birger af Forselles ja kansanedustaja Jenny af Forselles olivat Fredrik af Forsellesin lapsia ensimmäisestä avioliitosta. Af Forselles kävi Haminan kadettikoulun ja palveli vänrikkinä vuodesta 1849, aliluutnantiksi hän yleni 1851, luutnantiksi ja alikapteeniksi 1854 ja kapteeniksi 1855. Vakinaisesta sotapalveluksesta af Forselles erosi everstiluutnanttina 1860, mutta toimi vielä reservialueen alueupseerina vuoteen 1894, jolloin hän sai eron palveluksesta everstinä.

Af Forselles oli aatelissäädyssä edustaja valtiopäivillä 1867 ja 1872.

## Lähteet
Tommi Parkkonen

**Tommi Parkkonen** (heinäkuu 1970 Jyväskylän maalaiskunta – 10. huhtikuuta 2023 Helsinki) oli suomalainen politiikan toimittaja. Vuosina 1990–2021 Parkkonen työskenteli toimittajana *[[Iltalehti|Iltalehdessä]]*. Vuodesta 2008 hänen tehtävänimikkeensä oli politiikan toimittaja.

Koulutukseltaan Parkkonen oli ylioppilas. Hän opiskeli Alkio-opistossa.

*Iltalehden* jälkeen hän siirtyi Alfa-tv:lle, jossa hän juonsi omaa ajankohtaisohjelmaansa, perjantaisin lähetettävää *Viikon Parkkonen* -keskusteluohjelmaa. Aiemmin hän oli kirjoittanut muun muassa *[[Rumba (lehti)|Rumbaan]]*, *[[City (lehti)|City]]*-lehteen, Ylelle ja MTV:lle. Hänet tunnettiin hyvistä suhteistaan poliitikkoihin.

Vuonna 2022 Oulun käräjäoikeus tuomitsi Parkkosen Oulun entisen kaupunginvaltuutetun Junes Lokan kunnian loukkaamisesta 15 päiväsakkoon. Lisäksi oikeus tuomitsi Parkkosen maksamaan Lokalle kärsimyksestä ja vahingosta tuhat euroa sekä oikeudenkäyntikuluja 2300 euroa. Parkkonen luonnehti Lokkaa "vastenmieliseksi ja halveksittavaksi ihmiskunnan loppusaastaksi" ja "niin sanotuksi kusipääksi".

## Lähteet
Harri Lönnberg (jääkiekkoilija)

**Harri Lönnberg** (s. 7. kesäkuuta 1971 Pori) on entinen suomalainen jääkiekkoilija. Hän oli pelipaikaltaan keskushyökkääjä. Lönnberg edusti jääkiekon SM-liigassa Porin Ässiä vuosina 1990–1994 ja 1998–1999, Rauman Lukkoa 1994–1996 ja Tampereen Tapparaa 1997–1999. Lönnberg pelasi pääsarjatasolla lisäksi yhden kauden Saksassa Nürnberg Ice Tigersissa 1990-luvun puolivälissä. Lönnberg pelasi ensimmäiset kaksi SM-liigaotteluaan Ässissä kaudella 1990–1991, mutta vietti suurimman osan kaudesta seuran A-junioreissa. Lönnberg oli kyseisellä kaudella A-junioreiden sarjan paras pistemies tehtyään 36 runkosarjaottelussa tehopisteet 24+35=59.

Lönnberg edusti pääsarjauransa aikana myös Kokkolan Hermestä jääkiekon I-divisioonassa ja Rögle BK:ta Ruotsin Hockeyettanissa. Pelattuaan viimeiset SM-liigaottelunsa kaudella 1998–1999 Tapparassa ja Ässissä, Lönnberg pelasi vielä I-divisioonaa ja Mestistä Vaasan Sportissa sekä Ruotsin Hockeyettania ja HockeyTvåania Olofströms IK:ssa. Lönnberg lopetti uransa vuonna 2004. Hän pelasi SM-liigassa yhteensä 315 runkosarjaottelua tehoilla 48+57=105 sekä 34 pudotuspeliottelua pisteillä 3+3=6. Hän voitti urallaan yhden SM-mitalin, pronssia Rauman Lukossa kaudella 1995–1996. Lönnbergin ylivoimaisesti tehokkain SM-liigakausi oli 1994–1995 Lukossa, jolloin hän teki 49 runkosarjaottelussa 40 tehopistettä (19+21).

## Lähteet
* 
* 
* Harri Lönnberg QuantHockeyssa
* Harri Lönnberg UrheiluSuomi.comissa
Demokraattinen puolue (Etelä-Korea, 2011)

**Demokraattinen puolue** (, hanja ; lyhenne **DP**, vuoteen 2013 **Demokraattinen yhdistynyt puolue**, **DUP**) oli sosiaaliliberaali puolue Etelä-Koreassa. Puolue perustettiin vuonna 2011 ja lakkautettiin vuonna 2014. Sen seuraaja on nykyinen Demokraattinen puolue. Puolue sai ainoissa vaaleissaan vuonna 2012 127 paikkaa Etelä-Korean kansalliskokouksen 300 paikasta.

## Lähteet
Andersonin piirikunta (Tennessee)

**Andersonin piirikunta** () on Yhdysvaltojen Tennesseen osavaltiossa sijaitseva piirikunta. Sen väkiluku oli 76&nbsp;978 vuonna 2019. Piirikunnan hallintokeskus on Clintonin kaupunki. Piirikunta perustettiin 6. marraskuuta 1801.

## Lähteet

## Aiheesta muualla
Kim Boo-kyum

**Kim Boo-kyum** (, hanja ; s. 1958) on eteläkorealainen poliitikko, joka toimi maansa pääministerinä vuosina 2021–2022. Hän on Etelä-Korean demokraattisen puolueen jäsen.

## Lähteet
Toyohara Chikanobu

**Toyohara Chikanobu** (, 1838–1912), myös **Yōshū Chikanobu** () oli japanilainen ukiyo-e-tyylisuunnan kuvittaja ja puupiirrospainokuvien suunnittelija Meiji-kaudella. Chikanobaa pidetään yhtenä viimeisistä perinteisten puupiirroskuvien mestareista, jonka vaikutus japanilaiseen taiteeseen ylsi kauas tulevaisuuteen. Chikanobu tunnettiin bijinga-kuvistaan (kirjaimellisesti 'kauniiden naisten kuvat'). Chikanobun töissä on myöhemmin nähty japanilaisen yhteiskunnan siirtymä samuraiden esimodernilta ajalta kohti Meiji-kauden modernia yhteiskuntaa.

## Elämä ja ura

Chikanobu syntyi Edossa (nykyisin Tokio) samurai-perheeseen. Hän opiskeli painokuvien suunnittelua Utagawa Kuniyoshin ja Toyohara Kunichikan johdolla. Chikanobun isän kuoltua virka-asema siirtyi pojalle. Chikanobu taisteli Tokugawa-shōgunaatin joukoissa keisari Meijin kannattajia vastaan. Hänet pidätettiin ja palautettiin vuonna 1875 Edoon, josta oli nyt tullut Tokio. Tokiossa Chikanobu ryhtyi painokuvien suunnittelijaksi. 

Chikanobu suunnitteli sekä bijinga- että yakusha-e-kuvia ('näyttelijöiden kuvat'). Nykyisin hänet tunnetaan kuitenkin varsinkin kuvistaan, joissa näkyy käynnissä ollut yhteiskunnallinen muutos. Chikanobun tunnetuimmat työt ovat kuvasarjoja tai triptyykkejä. Jotkut Chikanobun työt syntyivät toimeksiannosta lähteä kuvaamaan tapahtumia nykyajan sanomalehtikuvaajan tavoin. Chikanobu suunnitteli myös yhden ensimmäisistä virallisista kuvista Keisari Meijistä. Monille japanilaisille Chikanobun muotokuva oli ensimmäinen näkymä katseilta suojassa kasvaneen uuden keisarin elämään. Chikanobu kuvitti myös kirjoja ja teki uransa aikana yhteistyötä noin 70 eri kustantajan kanssa. Chikanobu kuoli 75-vuotiaana vuonna 1912.

## Lähteet
*  
* 
* 
* 

### Viitteet

## Aiheesta muualla
Hudspethin piirikunta

**Hudspethin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 4&nbsp;886 vuonna 2019. Piirikunnan hallintokeskus on Sierra Blancan kunnallishallinnoton alue. Piirikunta perustettiin vuonna 1917.

## Lähteet

## Aiheesta muualla
Reynolds Price

**Reynolds Price** (1933 Macon, Pohjois-Carolina, Yhdysvallat – 2011) oli yhdysvaltalainen kirjailija. Hän opetti useissa yliopistoissa.

Pricen teoksia luonnehtii paikallisuus ja mystiset viittaukset, joiden vuoksi hänen sanotaan muistuttavan William Faulkneria, mutta vaikutteita on kuitenkin enemmän tullut Eudora Weltyltä. Myös ironia ja komiikka ovat hänelle tunnusomaisia, joskin hän on romaanihenkilöidensä puolella. Hänen tuotantoonsa kuuluu myös novelleja, runoja ja esseitä. 

## Suomennetut teokset
* *Onnea ja pitkää ikää* (*A Long and Happy Life*), suom. Ritva Tiusanen, Helsinki: Otava 1963 Sarja: Kuukauden kirja: 3, 3

## Lähteet
Kuningas Ubu

**Kuningas Ubu** () on Alfred Jarryn kirjoittama farssi, joka esitettiin ensi kerran vuonna 1896.

Näytelmän nimihahmo, Père Ubu, on mässäilevä, ahne ja julma henkilö, joka teurastaa Puolan kuninkaallisen perheen noustakseen valtaistuimelle. Ubu on valmis uhraamaan kenet tahansa päästäkseen päämääräänsä, mutta paljastuu lopulta pelkuriksi, kun hänen on pakko käydä taisteluun Puolan kuninkaan henkiin jäänyttä poikaa vastaan. Kuningas Ubun ulosteisiin ja ruoansulatukseen liittyvät viittaukset, ylimielinen tyyli ja karkea ranskan kieli herättivät pahennusta näytelmän ensi-illassa.

Yhdysvaltalainen kokeellinen rock-yhtye Pere Ubu otti nimensä tästä teoksesta. 

## Lähteet
Otto Gerhard af Schultén

**Otto Gerhard af Schultén** (2. elokuuta 1843 Helsinki – 16. toukokuuta 1895 Helsinki) oli suomalainen vapaaherra, juristi ja virka- ja  valtiopäivämies. 

Af Schulténin vanhemmat olivat todellinen valtioneuvos, vapaaherra Otto Reinhold af Schultén ja  Anna Karolina Törnqvist. Af Schultén tuli ylioppilaaksi Helsingissä 1861 ja valmistui filosofian maisteriksi 1869 ja molempien oikeuksien kandidaatiksi 1878. Hän oli senaatin valtiovaraintoimituskunnan apukamreeri vuodesta 1884. Af Schultén oli aatelissäädyssä edustaja valtiopäivillä  1872.

## Lähteet
August Leonidas Tawast

**August Leonidas Tawast** (1. tammikuuta 1835 Savonlinna – 6. lokakuuta 1877 Helsinki) oli suomalainen sotilas ja valtiopäivämies. 

Tawastin vanhemmat olivat Alexander Magnus Tawast ja Elisabet Gustava Tawast ja puoliso Nina Tikotsky. Tawast oli upseeri, joka palveli tykistökapteenina. Hän osallistui aatelissäädyssä valtiopäiville 1872. 

## Lähteet
Parkland Memorial Hospital

**Parkland Memorial Hospital** on sairaala Dallasissa, Texasin osavaltiossa, Yhdysvalloissa. Parkland on Dallasin piirikuntaa palveleva julkinen sairaala. Sairaala kuuluu Parkland Health & Hospital Systemiin. Sairaalapaikkoja Parklandissa on 882. 

## Lähteet

## Aiheesta muualla

*Parkland Memorial Hospitalin kotisivut
Torsten Nilsson (säveltäjä)

**Torsten Nilsson** (21. tammikuuta 1920 Höör – 24. syyskuuta 1999 Tukholma) oli ruotsalainen säveltäjä, urkuri ja kuoronjohtaja.

Nilsson suoritti urkurin, kanttorin ja musiikinopettajan tutkinnot Tukholman kuninkaallisessa musiikkikorkeakoulussa. Lisäksi hän opiskeli siellä sävellystä ja kontrapunktia Melcher Melchersin johdolla. Samanaikaisesti hän suoritti pianonsoiton opintoja Karl Wohlfartin johdolla. Hän oli myös Alf Linderin urkuoppilaana. Vuosina 1962–1982 Nilsson työskenteli kirkkomuusikkona Tukholman Oscarskyrkanissa palveltuaan aiemmin Köpingin kirkkoa ja Helsingborgin Pyhän Marian kirkkoa. 

Alun perin Nilsson keskittyi lähinnä hengellisen musiikin säveltämiseen. Hänen hengellisten teostensa joukossa on urkusävellyksiä, soololauluja, motetteja, kuoroteoksia ja kirkko-oopperoita. Myöhemmin Nilsson laajensi genrevalikoimaansa; hänen maalliseen tuotantoonsa kuuluu esimerkiksi kaksi pianokonserttoa. Tyylillisesti Nilsson kehittyi uusbarokin ja uusklassismin kautta sarjallisuuteen, josta eteni vapaaseen, ekspressionistiseen tyyliin improvisatorisin piirtein. Nilsson perehtyi kaksitoistasäveljärjestelmään Anton Heillerin johdolla Wienissä. Hänelle tärkeä yhteistyökumppani oli urkuri Karl-Erik Welin. Kuoronjohtajana hän johti usein Ruotsin radion kuoroa (Radiokören).

Nilsson opetti Uppsalan yliopistossa, Tukholman teologisessa instituutissa ja Tukholman musiikkipedagogisessa instituutissa.

## Lähteet
Johan Georg Agricola

**Johan Georg Agricola** (7. kesäkuuta 1792 Espoo – 3. toukokuuta 1872 Espoo) oli suomalainen juristi ja virka- ja valtiopäivämies. 

Agricolan vanhemmat olivat rykmentinkirjuri, sotakamreeri Johan Agricola ja Helena Kristina Elfving ja puoliso vuodesta 1830 Amalia Antoinetta Nyman (k. 1834). Agricola tuli ylioppilaaksi Turussa ja valmistui juristiksi 1814, varatuomarin arvon hän sai 1824. Hän oli  Turun hovioikeuden ylimääräinen notaari 1816 ja Viipurin läänin varalääninsihteeri 1817. Senaatin prokuraattorintoimituskunnan kopistiksi Agricola tuli 1820, kirkollistoimituskunnan kanslistiksi 1826 ja valtiovaraintoimituskunnan protokollasihteeriksi 1832, mistä tehtävästrä hän erosi 1841. Agricola oli myös tilanomistaja Espoon Kilossa. Agricola introdusoitiin sittemmin virheelliseksi osoitetun sukujohdon perusteella Suomen ritarihuoneeseen vuonna 1864.

Agricola oli valtiopäiväedustaja aatelissäädyssä 1867.

## Lähteet
Dentonin piirikunta

**Dentonin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 887&nbsp;207 vuonna 2019. Piirikunnan hallintokeskus on Dentonin kaupunki. Piirikunta perustettiin 11. huhtikuuta 1846.

## Lähteet

## Aiheesta muualla
Oskar Leonard af Forselles

**Oskar Leonard af Forselles** (16. tammikuuta 1838 Elimäki – 29. maaliskuuta 1872 Wien) oli suomalainen maanviljelijä ja valtiopäivämies. 

Af Forsellesin vanhemmat olivat majuri Fredrik Johan Ulrik af Forselles ja Ulrika Charlotta Möllersvärd ja puoliso vuodesta 1870 Emilia Helena Edelheim. Af Forselles tuli ylioppilaaksi 1857 ja oli tilanomistaja Elimäellä. Hän oli valtiopäiväedustaja aatelissäädyssä 1867. 

## Lähteet
Piero Soderini

**Piero di Tommaso Soderini** (17. maaliskuuta 1451 tai 18. toukokuuta 1452 Firenze – 13. kesäkuuta 1522 Rooma, Kirkkovaltio) oli italialainen valtiomies, joka oli vuosina 1502–1512 Firenzen tasavallan johtaja.

Soderini kuului vanhaan firenzeläissukuun, jotka tunnettiin lääkäreinä. Hänestä tuli priori vuonna 1481. Soderini pääsi Firenzeä johtaneen Piero di Lorenzo de’ Medicin suosioon, ja hänet nimitettiin vuonna 1493 Firenzen lähettilääksi Ranskaan. Kun Medicit oli ajettu pois Firenzestä ja tasavaltaa heidän jälkeensä johtanut kansanjohtaja Girolamo Savonarola myös syösty vallasta, valittiin Soderini vuonna 1502 Firenzen elinikäiseksi gonfalonieeriksi. Elinikäisen gonfalonieerin asettamisella pyrittiin vakiinnuttamaan tasavallan poliittisia oloja, ja Soderini osoittautuikin maltilliseksi ja harkitsevaiseksi johtajaksi. Firenzen puolustus siirrettiin vuonna 1505 ulkopuolisilta palkkasotilailta kaupunkivaltion omista asukkaista muodostetulle kansalaisarmeijalle, mikä oli ollut Soderinin kyvykkään alaisen Niccolò Machiavellin ehdotus. Pitkään jatkunut sota Firenzen ja Pisan välillä päättyi voittoon vuonna 1509, kun firenzeläiset valtasivat Pisan. Suurvaltapolitiikassa Soderini piti Firenzen Ranskan liittolaisena.

Vuonna 1512 Espanjan tukema Pyhä liiga valloitti Firenzen, ajoi Soderinin maanpakoon ja palautti Medicit valtaan. Soderini eli Ragusassa, kunnes uusi Medici-sukuinen paavi Leo X kutsui hänet Roomaan. Soderini ei voinut palata Firenzeen, joten hän asui Roomassa kuolemaansa asti.

## Lähteet

## Aiheesta muualla
Kari Hietalahden filmografia ja esiintymiset

Tämä on **[[Kari Hietalahti|Kari Hietalahden]] filmografia**.

## Elokuvat

## Televisioelokuvat

## Televisio

## Ääninäyttelijänä

## Käsikirjoittajana

* *[[Vintiöt]]* (1994–1995)
* *[[Trabant Express]]* (1997)
* *[[Äkkiä Anttolassa]]* (1999)
* *[[Vintiöt|Vintiöt – Ten Years After]]* (2003)
* *[[Studio Impossible|Teräs­villa]]* (2006)
* *[[Studio Impossible]]* (2006)
* *[[Läpiveto]]* (2006–2008)
* *[[Hyvät naiset ja herrat]]* (2008)
* *[[JugiStyle]]* (2009
* *[[Putous]]* (2010)
* *[[YleLeaks]]* (2011–2016
* *Kerpeikkari* (2016)
* *Incredible Fishing with Hissu & Tommi* (2017)
* *[[Konttori (suomalainen televisiosarja)|Konttori]]* (2017, lokalisointi, 4 jaksoa)
* *Karuselli* (2021)

## Teatteri

## Lähteet

## Aiheesta muualla

* 
*
Open Records

**Open Records** (myöhemmin nimellä **Turnin' Records**) oli suomalainen levy-yhtiö, jonka perustivat vuonna 1998 Skem ja Sport. Se oli ensimmäinen suomalaiseen suomalainen hip hopiin erikoistunut levy-yhtiö. Syksyllä 2004 Open Records vaihtoi nimensä Turnin' Recordsiksi. Open Recordsin nimellä on kuitenkin julkaistu myöhemmin Petri Nygårdin levyjä.

Open Records tunnettiin toimintansa aikana erityisesti kokoelmistaan. Kokoelmien lisäksi Open Recordsin nimellä julkaistiin Nygårdin, Nueran ja Raimssin levyjä. Levy-yhtiön nimen vaihduttua Turnin' Recordsiksi yhtiö julkaisi Nygårdin lisäksi muun muassa Raimssin, Maajoukkueen ja Opaalin tuotantoa. Levyjulkaisujen lisäksi Skem ja Sport järjestivät Turnin' Fest -tapahtumia, joissa esiintyivät levy-yhtiön silloiset artistit. Lisäksi Helsingissä ja Tampereella toimi vuosina 2002–2010 kaksi Turnin' Point -vaateliikettä.

Open Recordsin yhdessä Pokon kanssa julkaisema Petri Nygårdin albumi *[[Mun levy!]]* oli Suomen virallisella albumilistalla 11 viikkoa, joista kaksi ensimmäisellä sijalla. Vuonna 2011 Open Recordsin julkaisema Nyågrdin pitkäsoitto *[[Kaikki tai ei mitään (albumi)|Kaikki tai ei mitään]]* pysyi albumilistalla 30 viikkoa.

## Lähteet

## Aiheesta muualla

* Open Records Discogs-tietokannassa
* Turnin' Records Discogs-tietokannassa
Stefan Kapłaniak

**Stefan Kapłaniak** (10. huhtikuuta 1933 Szczawnica – 8. elokuuta 2021 Chicago, Yhdysvallat) oli puolalainen ratameloja, olympiamitalisti, maailman- ja euroopanmestari.

Kapłaniak ja Władysław Zieliński voittivat kajakkikaksikoiden 1&nbsp;000 metrillä olympiapronssia Roomassa 1960. Hän kilpaili olympiatasolla myös Melbournessa 1956 ja Tokiossa 1964 sijoittuen pronssinsa lisäksi parhaimmillaan neljänneksi Melbournen kisojen kajakkiyksiköiden 1&nbsp;000 metrillä sekä Rooman kisojen 4×500 metrin kajakkiyksikköviestissä. MM-kilpailuista Kapłaniak voitti Prahassa 1958 sekä kajakkiyksiköiden että -kaksikoiden 500 metrin mestaruuden. EM-kilpailuista Kapłaniakille kertyi neljä mitalia joista kirkkaimpana kajakkiyksiköiden 500 metrin kulta vuonna 1959. Kapłaniak kuoli Yhdysvaltain Chicagossa 88-vuotiaana 8. elokuuta 2021.

## Lähteet
* 

### Viitteet

## Aiheesta muualla

*
William Thomas Best

**William Thomas Best** (13. elokuuta 1826 – 10. toukokuuta 1897) oli brittiläinen urkuri ja säveltäjä.

Best sai opetusta urkuri, säveltäjä John Richardsonilta. Hän piti monia resitaaleja esimerkiksi Italiassa, jossa hän esiintyi Franz Lisztin läsnä ollessa. Hän myös vihki käyttöön urkuja esimerkiksi Royal Albert Hallissa. Best laati omien sävellystensä lisäksi editioita Johann Sebastian Bachin, Georg Friedrich Händelin ja Felix Mendelssohnin teoksista.

## Lähteet

## Aiheesta muualla
* IMSLP: nuotteja
Snowbird

**Snowbird** () on henkilö, joka muuttaa kylmemmistä Pohjois-Amerikan pohjoisosista lämpimiin eteläosiin, tyypillisesti talvella. Eteläosat ovat Sun Belt ja Havaiji Yhdysvalloissa, Meksiko ja Karibia. Tällaiset henkilöt olivat ennen vanhempia ihmisiä, mutta ovat nyt kaikista ikäluokista.

Vastaavasti **sunbird** () on henkilö, joka jättää lämpimämmät paikat kesällä ja muuttaa viileämpään paikkaan, kuten pohjoisemmaksi tai vuoristoon.
Uzel

**Uzel** on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 30 kilometriä Saint-Brieuc’n kaupungista etelään.

Uzel oli merkittävä kutomateollisuuskeskus, jonka pellavakankaita vietiin 1600-luvulta 1800-luvulle Saint-Malon kautta Latinalaiseen Amerikaan. Uzelissa on kudontamuseo *Musée du tissage*, jonka työpajassa on esillä perinteisten kangaspuiden lisäksi Jacquardin kutomakone, joka oli aikanaan vallankumouksellinen. 

## Tunnettuja kuntalaisia
*Fulgence Bienvenüe (1852-1936), Pariisin metron ”isä”.
*Henri Peslier (1880-1912), ranskalainen vesipalloilija 

## Lähteet

## Aiheesta muualla
NHL-kausi 2021–2022

**NHL-kausi 2021–2022** oli National Hockey Leaguen 104. kausi. Runkosarja alkoi 12. lokakuuta 2021. Liiga laajentui 32 joukkueeseen, kun Seattle Kraken aloitti pelaamisen tällä kaudella Läntisen konferenssin Tyynenmeren divisioonassa. Joukkueiden tasaamiseksi neljään kahdeksan joukkueen divisioonaan Arizona Coyotes siirtyi Tyynestämerestä Keskiseen divisioonaan.

 ensimmäisen valinnan sai Buffalo Sabres, joka valitsi kanadalaispuolustaja Owen Powerin.

## Kauden ohjelma
### Ulkoilmaottelut
* NHL Winter Classic -ottelu pelattiin 1. tammikuuta 2022. Minnesota Wild isännöi St. Louis Bluesia Target Field -pallokentällä, joka on MLB-joukkue Minnesota Twinsin kotikenttä.
* Stadium Series -ottelu pelattiin 26. helmikuuta 2022. Nashville Predators isännöi Tampa Bay Lightningia Nissan Stadiumilla, joka on NFL-joukkue Tennessee Titansin kotikenttä.

### Tähdistöottelu
Kauden tähdistöottelu *2022 All-Star Game* pelattiin Vegas Golden Knightsin kotiareena T-Mobile Arenalla viikonloppuna 4. – 5. helmikuuta 2022.

## Tilastot

### Runkosarjan pistepörssi

### Maalivahtien tilastot (runkosarja)

## Sarjataulukko
### Itäinen konferenssi

### Läntinen konferenssi

## Pudotuspelit

;Selite
* A1, A2, A3 – Atlantin divisioonan ensimmäinen, toinen ja kolmas
* M1, M2, M3 – Metropolidivisioonan ensimmäinen, toinen ja kolmas
* C1, C2, C3 – Keskisen divisioonan ensimmäinen, toinen ja kolmas
* P1, P2, P3 – Tyynenmeren divisioonan ensimmäinen, toinen ja kolmas
* WC – Villin kortin joukkueet

## Lähteet
Archie Bunker

**Archibald ”Archie” Bunker** on fiktiivinen hahmo 1970-luvun amerikkalaisesta tilannekomediasta *[[Perhe on pahin]]*. Hahmoa näytteli Carroll O’Connor. 

Archie Bunker kuuluu amerikkalaisen television kaikkien aikojen suosituimpien TV-hahmojen joukkoon.  Vuonna 2005 Archie Bunker valittiin Bravon 100 suurimman TV-hahmon listauksessa ensimmäiseksi. Archien tuoli on Yhdysvaltain historian museon pysyvässä kokoelmassa. 

## Lähteet
Geoje

**Geoje** () on kaupunki Etelä-Koreassa Etelä-Gyeongsangin provinssissa samannimisellä saarella Busanin satamakaupungin lounaispuolella.

## Lähteet
Björnträsk Allmogeförening

**Björnträsk Allmogeförening rf** on vuonna 1903 perustettu siuntiolainen, ruotsinkielinen maalaisseura ja Siuntion vanhin yhä edelleen toimiva yhdistys. Yhdistys ylläpitää Siuntion Niemenkylässä Björknäsin seurojentaloa, jossa järjestetään muun muassa vuosittain kesäiltamat juhannuksen jälkeen. Oman toimintansa lisäksi yhdistys vuokraa tilaa erilaisiin juhliin. Yhdistyksen toiminnasta on kirjoitettu historiikki *Kultur med bondförstånd: Björnträsk allmogeförening 100 år* yhdistyksen 100-vuotisjuhlan kunniaksi.

## Lähteet
Lux Musicae

**Lux Musicae** on vuosittain toistuva musiikkifestivaali Siuntiossa, Uudellamaalla. Festivaali järjestetään yleensä marraskuussa ja siihen yhdistyy tärkeänä osana musiikin lisäksi valot. Festivaalin konserttipaikkoina ovat toimineet muun muassa Siuntion Pyhän Pietarin kirkko, Sjundbyn linna, Suitian linna ja Siuntion kunnankirjasto. Musiikkiesityksissä yhdistellään usein vanhaa ja uutta musiikkia. Festivaali on teemoitettu vuosittain ja vuonna 2021 Lux Musicaen teemana oli "Uusin sävelin - Mot nya toner". Musiikkifestivaalin johtajana toimii Arja Alho. 

Lux Musicaen järjestää Siuntio Soi - Musik i Sjundeå -yhdistys. Festivaalia on tukenut esimerkiksi Konstsamfundet, Siuntion kunta, Varuboden-Osla ja Taiteen edistämiskeskus. Yhteistyökumppaneina festivaalissa on usein myös siuntiolaisia järjestöjä, kuten Siuntion seurakuntayhtymä ja Lions Clun Siuntio-Sjundeå.
Tiedosto:Siuntion kirkko, kirkkosali, church hall 4.jpg|Siuntion kirkko
Tiedosto:Suitia Manor. Facade from the Garden.jpg|Suitian linna
Tiedosto:MG 6913-2.jpg|Sjundbyn linna


## Teemat

* 2015: Prinsessa leikkii - Prinsessan leker
* 2016: Käänne - Brytning
* 2017: Fennia Nova
* 2018: Mustan veden yli - Över svarta vatten
* 2019: Muistojen poluilla - Minnets stigar
* 2020: Meren yhdistämää - Förenade vid havet
* 2021: Uusin sävelin - Mot nya toner
* 2022: Minä elän - Jag lever
* 2023: Kuuntele, luonto puhuu - Lyssna, naturen andas
* 2024: Sydämeni kyllyydestä - Ur djupet av mitt hjärta

## Lähteet